‘અનિકેત અને નયનેશની મહેનતના લીધે. એમણે આપણા તમામ સ્ટાફ મેમ્બર્સના કોમ્પ્યુટરમાં સ્નિફર નામનો એક પ્રોગ્રામ નાંખ્યો હતો. એ પ્રોગ્રામ દ્વારા સ્ટાફના તમામ લોકોના ઈ-મેઈલ આઈ.ડી.નો પાસવર્ડ એમને મળી ગયો. એના આધારે એ આખા સ્ટાફના મેઈલ્સ પર નજર રાખતા હતા. આપણે એમ સમજતાં હતાં કે એ આપણા ચાર સિવાય પણ કોઈને ખબર છે અને એ ચેતી ગયો છે એટલે હવે સોફટવેર્સની ચોરી નથી થતી. પણ એકચ્યુઅલી એ બીમારીના કારણે એક મહિનાની રજા પર હતા એટલે ચોરી નહોતી થતી. પણ ઘરે પડ્યાં પડ્યાં પણ એણે આ કામ ચાલુ રાખ્યુ હતું. ગઈ કાલે જ મારા હાથમાં એનો મેઈલ આવી ગયો. એણે નેટ ઇન્ડિયા નામની કંપનીને મેઈલ કર્યો હતો કે, હમણાં હું બીમાર છું એટલે તમારા માટે સોફ્ટવેરની કોઈ વ્યવસ્થા થઈ શકે એમ નથી. અને હજુ ઓફિસ જતાં મારે વીસેક દિવસ થાય એમ છે. જઈને પણ દસેક દિવસ પછી જ મેળ પડે. માટે આપને એક મહીના પછી સારુ સોફ્ટવેર મળી શકે. પણ હવે તમારે ભાવ વધારવો પડશે. ચોરી કરીને મેળવવાનું છે. જાનનું જોખમ છે. તમે ડબલ રૂપિયા આપવા તૈયાર હો તો જ હવે આપણે ડિલ કરીશું...’